CELEX: 62021TN0440
Language: sk
Date: 2021-07-20 00:00:00
Title: Vec T-440/21: Žaloba podaná 20. júla 2021 – TM/ECB

27.9.2021   
            
            
               SK
            
            
               Úradný vestník Európskej únie
            
            
               C 391/20
            
         
      Žaloba podaná 20. júla 2021 – TM/ECB
      (Vec T-440/21)
      (2021/C 391/28)
      Jazyk konania: angličtina
      
         Účastníci konania
      
      
         Žalobca: TM (v zastúpení: L. Levi a A. Champetier, advokátky)
      
         Žalovaná: Európska centrálna banka
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Výkonnej rady z 15. decembra 2020 o vymenovaní pani P na pozíciu generálnej riaditeľky DG-IS namiesto žalobcu,
               
            
                  —
               
               
                  v prípade potreby zrušil rozhodnutie Výkonnej rady z 11. mája 2021, ktorým sa zamieta osobitný opravný prostriedok podaný žalobcom proti rozhodnutiu o jeho nevymenovaní,
               
            
                  —
               
               
                  nahradil žalobcovi majetkovú ujmu, ktorá mu vznikla z dôvodu rozhodnutia z 15. decembra 2020 vo výške 73 689,47 eura,
               
            
                  —
               
               
                  nahradil žalobcovi nemajetkovú ujmu v symbolickej výške jedného eura.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod založený na zjavne nesprávnom posúdení a porušení článku 8a písm. c) podmienok zamestnávania a článkov 1a.1.1 písm. b), článkov 1a.2.1.1 a 1a.2.6.1 služobného poriadku, na porušení oznámenia o voľnom pracovnom mieste, na porušení záujmov služby.
               
            
                  2.
               
               
                  Druhý žalobný dôvod založený na protiprávnosti výberového konania 2020-2738- EXT z dôvodu porušenia článku 1a.3.1.2 § 4 služobného poriadku a na zneužití právomoci.
               
            
                  3.
               
               
                  Tretí žalobný dôvod založený na porušení článkov 1a.2.7.9, 1a.2.7.10 a 1a.2.7.11 služobného poriadku, na nedostatku odôvodnenia, na porušení riadnej správy vecí verejných.